
Es selamu alejkum We rahmetullahi we berekatuhu  

Sejh Allah vam dao svako dobro  

Ako može povod objave 114-og ajeta sure El-Beqara i ***[tefsir](https://pitajucene.com/search/tefsir/questions/ "Pretraži pitanja o tefsiru")*** istog.


* 
* 
* 
* 
* 
* 
* 

 
Koji je povod objave 114-og ajeta sure El-Bekara i tefsir istog?

Alejkumusselam


“Ima li većeg nasilnika od onoga koji brani da se u Allahovim hramovima ***[ime](https://pitajucene.com/search/ime/questions/ "Pretraži pitanja o imenima")*** Njegovo spominje i koji radi na tome da se oni poruše?” (El-Bekare, 114)


Prema jednom tumačenju, kako navodi imam Taberi, pod onim koji brani da se u Allahovim hramovima ime Njegovo spominje misli se na kršćane koji su uznemiravali ljude i zabranjivali im da se mole, a pod hramom koji se spominje, misli se na Bejtul-Makdis.


Prema drugom tumačenju misli se na Nabukodonosora i njegovu vojsku, kao i na one među kršćanima koji su mu pomagali, a hram je Bejtul-Makdis.


Taberi prenosi od Katade da su to Allahovi neprijatelji kršćani koje je mržnja prema Jevrejima nagnala da pomognu Nabukodonosora u njegovom rušenju Bejtul-Makdisa.


Također se prenosi da su ga kršćani pomogli zbog toga što su Israelćani ubili Jahju.


Neki učenjaci spominju da se ovdje misli na mušrike Kurejša koji su zabranjivali Poslaniku, sallallahu alejhi ve sellem, da se moli u Haremu Mekke. To se desilo na Hudejbiji kada su ga spriječili da uđe u Mekku.


 


Imam Taberi kaže da je najpreče da se misli na kršćane koji su se trudili da sruše Bejtul-Makdis i pomagali u tome Nabukodonosora.


Nakon toga obrazlaže zbog čega je to tako, a između ostalog kaže da se ne može odnositi na mušrike Mekke jer oni nikada nisu pokušavali srušiti Ka’bu.


Na kraju zaključuje da ajet svojim općim izrazom ukazuje da je zulumćar i da prelazi granice svako onaj ko klanjačima zabranjuje Allahove džamije i svako onaj ko teži da se džamije poruše.


